**Лексикалық тақырып: Табыс кілті – еңбекте**

**ОҚЫЛЫМ**

**BOOK1Мәтінді түсініп оқыңыз.**

**ТАБЫСТЫ БОЛҒЫҢЫЗ КЕЛЕ МЕ?**

**Егер сіздер жақсы жұмысқа орналасамын десеңіздер**, ең бірінші өз мамандықтарыңызды жақсылап меңгеріп алыңыздар. Он жылдан кейін өз істеріңізді бастасаңыздар мархаббат. Мәселен, журналист болсаң, болашақ журналистерді даярлау орталығын аш. Ағылшын тілін меңгерсеңіз де дәл солай. Бірақ, бір ескерту: бірден үлкен орталықтан бастамаңыз. Әуелі көршінің балаларын түгелдей жинап алыңыз. Әрі кетсе, он немесе жиырма бала. Бір ай тегін оқытыңыз. Болды. Әрі қарай адамдар сізді өздері іздей бастайды. Барлығымыздың жіберетін бір ғана қателігіміз - біз қанша жерден білімді, мықты маман болсақ та, бірден табысқа жеткіміз келіп тұрады. Сіз өз-өзіңізді көрсете алмайынша, ешқашан табысты бола алмайсыз. Мықты дизайнер болғың келе ме? Онда өзің әуелі іздеп жүріп, белгілі бір кештерге немесе компанияларға арнайы афиша жасап бер. Бірақ, бастапқыда тегін жаса. Кейін олар өздері сенен айырылмай қояды. Сонда ғана өз кәсібіңнен өзің рахат көретін боласың.

Табысқа жетудің тағы бір жолы – **адамдармен тіл табыса білу**. Ол жағымпаздық емес.

**Бос ысырапшылдыққа жол бермеу**. Қазір көп адамның проблемасы ақшаға келіп тіреліп жатады. Ал, шын мәнінде ақша табу – дүниедегі ең оңай шаруа. Егер сіздер сүйікті істеріңізбен айналыссаңыздар, ақша өздігінен келе береді. Қарапайым, үйден мәнті түйіп сатсаңыз да, ол да ақша. Тек ерінбеулеріңіз керек. Жалқаулықты тастап, өз қабілеттеріңізді іске асырсаңыздар ғана, ақша табудың жолдары ашыла бастайды. Ал, сіздер ақша туралы ойға байланып қалсаңыздар, онда ол мәселе өмір бойы шешімін таппауы мүмкін. Бәлкім ақшаны құрметтеу керек шығар.

Ұлы ойшыл Мәшһүр Жүсіп адамның ақыл-ойын билеп алған 3 кедергі түрін көрсетіп кеткен екен. Төртінші кедергіні өзім қостым.

**Бірінші кедергі – адамның желкесінде тұрады.** Оны кері тартпалық дейді. Мәселен, Мұратбек бір кездері отырып: «Осы мен жалқаулықты қойып, одан да барып ағылшын тілін үйреніп алсам қалай болады» деп ойлайды. Бірақ, желкесі: «Мұратбек, қайтесің. Ағылшын оқымай-ақ та адамдар нан тауып жүр ғой. Кейінірек оқи жатарсың» деп ұстап қалады. Сол адамның желкесінен қырық адам ұстап отырады екен дейді Мәшһүр Жүсіп. Содан кейін әрине, түк істей алмай қаласың.

**Екінші кедергі – жалқаулық.** Ол құйрықта болады екен. Мәселен, қолына телефонды ал да әлеуметтік желілерде отырып көрші. Тұрғызбай қояды ғой, солай ма? Жұмысың көп екенін білесің. Бірақ телефоннан шыға алмай қаласың.

**Үшінші кедергі – ұйқышылдық**. Бұл дегеніміз күніне 8-9 сағат ұйықтау емес. Кейбір адамдар болады, үнемі бір нәрсені ойлап, уайымдап жүреді. Бір нәрсе жасауым керек еді деп, құр қиялмен бір шетте ұйықтап жүреді. Кейін бұндай жандардың ұйқыдан оянуы қиын болады.

**Төртінші кедергі – қорқақтық.** Бәлкім, араларыңызда да кері тартпайтын, жалқау емес, ұйықтап та жүрмейтін адамдар бар шығар. Бірақ, бір нәрсе бастарда қорқақтығы ұстап қалулары мүмкін Ол да бірінші кедергі сияқты жібермей қояды. Сондыктан, бұл кедергілердің барлығынан құтылуы үшін адам өз-өзіне белгілі бір дәрежеде шектеу қойып отыруы керек. Компьютерге отырасың ба? 30 минут отыр да, ары қарай өз жұмысыңды жалғастыр. Алдыңа мақсат қой да, жоспар құр. Сол жоспармен әрекет ет. Мәселен, мен өзім қағазға жоспарымды жазып, сол жоспармен жүремін. Ол жоспарымды орындамайынша, мен басқа нәрсеге көңіл бөле алмаймын. Сондықтан, сіздерге айтарым, адам жаны мен жүрегінің қожайыны болады. Бірақ, тәнің мен ерік-жігеріңнің қожайыны, ол - Өзің. Осы төрт кедергіден арылмайынша, сіздер ешқашан алға жылжи алмайсыздар.

**(Б.Құранбек)**

**(Мәтін Abai.kz сайтынан алынып өңделген)**

**1.** **Сөйлемді мәтіндегі ой бойынша толықтырыңыз.**

* Егер адам өз сүйікті \_\_\_\_\_\_\_ \_\_\_\_\_\_\_\_\_ \_\_\_\_\_\_\_ ақша өздігінен келе береді.
* Жалқаулықты қойып, \_\_\_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_\_, ақша табудың жолдары ашыла бастайды.
* Бір нәрсе жасауым керек еді деп, \_\_\_\_ \_\_\_\_\_ \_\_\_\_\_\_ \_\_\_\_\_ ұйықтап жүреді.
* Мен өзім қағазға \_\_\_\_\_\_ \_\_\_\_\_\_\_\_, сол жоспармен жүремін.
* Ол жоспарымды орындамайынша, \_\_\_\_\_\_\_ \_\_\_\_ көңіл бөле алмаймын.

**Қажетті сөздер:** сүйікті іспен айналысса, өз қабілеттеріңізді іске асырсаңыздар ғана, құр қиялмен бір шетте, жоспарымды жазып, басқа нәрсеге

**ТЫҢДАЛЫМ**

***1-жағдаят.*** [**http://www.youtube.com/watch?v=v-GcbxOto5k**](http://www.youtube.com/watch?v=v-GcbxOto5k) **сілтемесі арқылы бейнежазбаны көріңіз.**

***2-жағдаят.* Тыңдалым мәтіні мен түрлі ақпарат көздерін пайдаланып, кестені толтырыңыздар.**

|  |  |
| --- | --- |
| **Тұлға туралы мәлімет** | **Мазмұны** |
| Тұлғаның өмірдерегі |  |
| Білім алған орындары |  |
| Қызмет еткен салалары |  |
| Қайраткердің қоғамдық істері |  |
| Тұлғаның қарапайымдылығы |  |
| Сүйікті істері |  |
| Тұлғаның күнделікті әрекеттері |  |

**j0088928АЙТЫЛЫМ/ТІЛДЕСІМ**

1. **Сұрақтарға жауап беріңіз.**
2. Табысты болу үшін не қажет?
3. Сіздің жеке кәсіп ашу ойыңызда бар ма? Болса қандай кәсіп ашар едіңіз?
4. Қазақстанға қандай кәсіп қажет деп ойлайсыз?
5. «Жетістіктің тоқсан пайызы – тер, он пайызы – шабыт» деген пікірге қосылар ма едіңіз?

** ЖАЗЫЛЫМ**

**1. Мәтіндегі басты ойды білдіретін 3-5 кілт сөз бен сөз тіркестерін тауып, жазыңыз.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.Жоғарыдағы мәтін мазмұнын негізге ала отырып қалау мәнді 4-5 сөйлем құраңыздар**

**BOOK1 Мәтінді түсініп оқыңыз.**

**АҚША ЖӘНЕ АДАМДАР**

Көптеген адамдардың ақша жинай алмайтыны құпия емес, олар жалақыдан жалақыға дейін өмір сүреді, ал қаражат жетпей қалса, бірден достарына, туыстарына немесе банктен қарыз алуға жүгіреді. Бұлай өмір сүру көптеген адамдар үшін қалыпты жағдай саналады!   
Неге бізге қалтамыздағы қаражатқа қарай өмір сүру қиынға соғады? Біз қандай қателіктер жібереміз және олардан қалай құтылуға болады. Осыны түсіндіріп беру үшін біз Қаржы қызметтерін дамытудың ұлттық қорының төрағасы Михаил Кленчинге хабарластық, ол негізгі себептерін атап өтті.  
1. Қаржылық сауаттылықтың болмауы немесе сауаттылықты арттырғысы келмеу – ең кең таралған мәселе.  
Көптеген адамдардың қаражат мәселелері тек жалақы мөлшеріне ғана байланысты деп санайды. «Егер жалақым көбірек болса, мен ақша жинар едім, қалған басқасына да ақша жетер еді. Ал былай тіпті ең қажетті нәрсеге де жетпейді, қалай ақша жинауға болады?!» - деген сылтаулар барлық адамға таныс шығар. Мұндай адамдар басқа себептерді көрмейді. Таңғалғанмен де, шын мәнінде мәселе ақшаны қалай дұрыс басқару жөнінде білімнің жоқтығында, қаржының негізгі заңдарын түсінбеуде. Егер біз ақшаны басқармасақ, ақша бізді басқаратын болады. Көптеген адамдарда осылай болып отыр. Кез келген мөлшердегі кіріспен ақша жинауға болады және жинау керек, оны үйрену керек. Қаржылық сауаттылық – біздің қаржылық табысымыздың негізі. Егер нақты цифрлар туралы айтатын болсақ, көптеген адамдар бұл үшін миллиондаған ақша болуы керек деп ойлайды, әйтсе де бұл олай емес және айына 50 000 теңге мөлшерінде кіріс болған кезде де инвестициямен айналысуға болады.

2.Ақша қозғалысының есебін жүргізбеу.  
Көптеген адамдар өз шығындарын білмейді және оларды жазып жүрмейді. Кіріс пен шығын туралы жазбаларды жүргізу ақшаны жинауға, үнемдеуге тікелей көмектеспесе де, ақшаңызбен не болып жатқаны туралы білім береді. 3. Өз шығындарын талдамау.  
Адамдар не үшін қанша жұмсағанын, қай жерде үнемдеуге, шығындарды азайтуға, бюджеттің қандай тармағына ерекше назар аудару қажет екенін біле бермейді. Шығысыңыз бен кірісіңізді жазып жүріңіз, біршама уақыт өткен соң қорытындысын шығарыңыз және сіз назар аудармаған кейбір шығын тармақтарының өте үлкен үлесті құрайтынын біліп таңғалуыңыз ғажап емес. Қазір жеке қаржының есебін жүргізу өте оңай, есеп жүргізу үшін мобильді телефондарға арналған көптеген арнайы бағдарламалар бар, бұл өте ыңғайлы.

4.Жоспарламау.  
Жоспарлау қомақты ақшаны үнемдеуге көмектеседі. Қысқа мерзімді жоспарлауды пайдалануға болады (сатып алатын заттардың тізімі) және ұзақ мерзімді жоспарлау (қажетті шығындарды алдын ала жоспарлауға болады, киімге, аяқкиімге, демалысқа, жөндеуге, балалардың білім алуына, машина сатып алуға белгілі бір соманы банктік депозитте, мысалы Kaspi-де жинау). Зат сатып алу үшін барынша тиімді кезді және кейде қомақты соманы үнемдейтін ең сәтті сатып алынған затты таңдап, мұның бәрін қиналмай жасауға болады.  
  
  
**1.Мәтін мазмұнын негізге ала отырып 4-5 сұрақ дайындаңыздар.**

** ЖАЗЫЛЫМ**

**1.Ойланыңыз, жазыңыз.**

**Ақша не үшін керек?**

1. Ақша\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек.
2. Ақша\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек.
3. Ақша\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек.
4. Ақша\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек.
5. Ақша\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек.

**2.Өз айлық шығындарыңызды есептеп, төмендегі мәліметтерді толтырыңыз. Қорытынды жасаңыз.**

|  |  |  |
| --- | --- | --- |
| **Шығын түрлері** | **Шығын мөлшері** | **Ескерту** |
| Тамақтану |  |  |
| Жолақысы |  |  |
| Киім-кешек |  |  |
| Қыдыру, қосымша шығындар |  |  |
| Өзіңіздің басқа шығындарыңыз |  |  |

**4.Өз қиялыңызға ерік беріп ақша, теңгенің шығу тарихы жайлы ертегі құрастырып көріңіз. Төмендегі тірек сөздерді басшылыққа алыңыз.**

**Тірек сөздер:** ертеде, ақша, теңге, доллар, евро, валюталар, банк, экономика, табыс, негізгі тетік

**ТОПТЫҚ ЖҰМЫС**

1. **Бірнеше топқа бөлініп, әртүрлі елдердің ұлттық валютасының таныстырылымын дайындаңыздар.**

****

1. **Студенттер үш топқа бөлінеді. Әр топқа 100 теңге беріледі. Сосын әр топқа өткен сабақтар бойынша сұрақтар қойылады. Сұрақтан бұрын топ басшысы 100 теңгеге дейінгі бір ақшаны айтуы керек. Мысалы: 10, 20, 40, 60, 80, 100 теңге. Егер 40 теңге десе және сұраққа дұрыс жауап берсе, ақшалары 140 теңгеге көбейеді. Әр топқа үш сұрақ қойылды. Ең көп ақша жинаған топ жеңіске жетеді.**



**Грамматикалық тақырып: Қалау мәнді құрылымдар. Ырықсыз етіс**

**Қалау мәнді сөйлем** сөйлеушінің іс-әрекетті орындауға я орындамауға қалау, тілек, ниет, ынтасын білдіреді. Ол негізгі етістіктерге –**ғы, -гі, - қы, - кі** қосымшалары жалғанып, тәуелденіп барып тәуелдік жалғауы арқылы жіктеліп, яғни жақтық, жекешелік-көптік мән үстеліп, оған **кел, келді, келеді** көмекші етістігі тіркесіп жасалады.

**Қалау райдың жіктелуі**

|  |  |  |  |  |
| --- | --- | --- | --- | --- |
| **Жақ** | **Қалау райдың болымды түрі** | | **Қалау райдың болымсыз түрі** | |
|  | жекеше | көпше | жекеше | көпше |
| І | *барғым келеді* | *барғымыз келеді* | *барғым келмейді* | *барғымыз келмейді* |
| ІІ | *барғың келеді*  *барғыңыз келеді* | *барғыларың келеді*  *барғыларыңыз*  *келеді* | *барғың келмейді*  *барғыңыз келмейді* | *барғыларың келмейді*  *барғыларыңыз*  *келмейді* |
| ІІІ | *барғысы келеді* | *барғылары келеді* | *барғысы келмейді* | *барғылары келмейді* |

**Ырықсыз етіс**

**Ырықсыз етіс** деп іс-әрекеттің атқарушысы, қимыл иесі арнайы айтылмай, қимыл өздігінен істелетіндей көрінеді де, -ыл, -іл, -л жұрнақтары арқылы жасалады. Мысалы, Сұрақтар да қойылды. Бүгін мәселе тез шешілді.

**1-жағдаят.** Оқы, сұра, жина, есті етістіктерінен ырықсыз етіс жасап, онымен сөйлем құраңыздар.

**j0088928АЙТЫЛЫМ/ТІЛДЕСІМ**

**1-жағдаят**.Төмендегі тірек сөздерді қолданып, мына сұрақтарға жауап беріңіз.

* Кімнен үлгі алғың келеді?
* Кіммен сөйлескің келеді?
* Кімді оқығың келеді?
* Нені оқығың келеді?
* Кімді сыйлағың келеді?
* Кімді тыңдағың келеді?
* Нені тыңдағың келеді?

**Тірек сөздер:** Абай,кәсіпкер, ана, Чехов, кітап, ұстаз, радио

**2-жағдаят. Сұрақтарға жауап беріңіздер.**

1. Ақшаның адам өміріндегі маңызы қандай?
2. Үнемшілдік – сараңдық па?
3. Ақшаны көп жұмсау – жомарттықтың белгісі ме?
4. Ақшаны ақша жасайды деген ұғымды қалай түсінесіз?

**3-жағдаят.** Қазақстанның ұлттық валютасын шетелдікке таныстырыңыз.

**BOOK1ОҚЫЛЫМ**

**1-жағдаят**

**НҰСҚАУЛЫҚ**

Алдымен *оң бағандағы* **сұрақтарды** оқып шығыңыз. *Сосын* ***сол бағандағы жауаптарды*** *оқып, сәйкес келетінін белгілеңіз.*

Ескерту! Кейбір жауаптар артық.

|  |  |  |
| --- | --- | --- |
| **Сұрақтар** |  | **Жауаптар** |
| **1-сөйлем**  Айдын, сен кімнің шығармасын оқығың келеді? |  | **А.** *Оның жаңа кітап оқығысы келеді.* |
| **2-сөйлем.**  Болат, нені оқығың келеді? |  | **Ә.** *Қ.Шонбайдың «Екінші болма» деген кітабын оқығым келеді.* |
| **3-сөйлем**  Сен нені көргің келеді? |  | *Б. Менің журнал оқығым келеді* |
| **4-сөйлем**  Жанар, сен кімнен үлгі алғың келеді |  | **В.** *Мен жаңа фильмді көргім келеді* |
| **5-сөйлем**  Аяжан, сен кіммен кездескің келеді? |  | **Г.** *Менің табысқа жеткен адамдардан үлгі алғым келеді.* |
| **6-сөйлем**  Әділ, сен не туралы сөйлескің келеді? |  | **Ғ.** *Мен белгілі кәсіпкермен кездескім келеді* |
| **7-сөйлем**  Қымбат, сенің қайда барғың келеді? |  | **Д.** *Мен табысқа жетудің құпиялары туралы білсем деймін* |
|  |  | **Ж.** *Оның бизнес тренингке барғысы келеді* |
|  |  | **З.** *Мен семинарға қатыссам деймін* |
|  |  | **И.** *Мен тренингке барсам деймін* |